Di taggara n yixef-agi, nessaweḍ ad d-nini yella wassaɣ gar yisefra ɣef yeccna Yidir d usugen n teqbaylit; acku asugen deg-s izamulen, tugniwin d tumnayt i yettɛawanen anaẓur akken ad yesnerni tiktiwin-ines d tmuɣliwin-ines ɣef teqbaylit, imi Yidir d win i yefkan azal d ameqqran i teqbaylit s yinumak-is yemgaraden am laṣel, tutlayt, tagmat d tdukli, tameṭṭut, laεwayed d wansayen n leqbayel.